ΕΣΠΕΡΙΝΟ ΕΠΑΛ ΡΑΦΗΝΑΣ

ΝΕΑ ΕΛΛΗΝΙΚΑ, ΚΡΙΤΗΡΙΟ ΑΞΙΟΛΟΓΗΣΗΣ 2

ΘΕΜΑΤΑ

Μη λογοτεχνικό κείμενο:

**Ελευθερία: η ολοκλήρωση του ανθρώπου**

Ε. Π. Παπανούτσος, διασκευή με θέμα την ανθρώπινη ελευθερία, από τη σειρά δοκιμίων του «Η ηθική συνείδηση και τα προβλήματά της», σειρά βασισμένη σε γραπτή παρουσίαση προφορικών λόγων που εκφωνήθηκαν στον Μορφωτικό Σύλλογο «Αθήναιον». Η σειρά αυτή πρωτοεκδόθηκε κατά τη δεκαετία του 1970.



Susan Sontag (1933-2004), βραβευμένη Αμερικανίδα δοκιμιογράφος, φωτογράφος και ακτιβίστρια υπέρ των ανθρωπίνων δικαιωμάτων.

Ελευθερία θα πει: αποτίναξη του ζυγού μιας δουλείας.

Και τελείωση: υπερνίκηση της ατέλειας.

Εδώ ακριβώς πλέκεται ολόκληρη η ανθρώπινη **προσπάθεια ΑΓΩΝΑΣ**. Τη **δίψα ΑΝΑΓΚΗ** της ελευθερίας, τον πόθο της τελειότητας τον αισθάνεται μόνο ένα ον μέσα στον κόσμο: εκείνο που έχει επίγνωση της δουλείας και της ατέλειάς του, αλλά, επειδή δε θέλει να συνθηκολογήσει και **να υποταχθεί ΥΠΟΚΥΨΕΙ**, νοηματοδοτεί την πνευματική του ζωή με την πάταξη της δουλείας και με την υπέρβαση της ατέλειας.

Ιδού, λοιπόν, ο ορισμός του ανθρώπου: το ψεύδος είναι δουλεία, είναι ατέλεια. Η ασχήμια είναι δουλεία, είναι ατέλεια. Το κακό είναι δουλεία, είναι ατέλεια.

Συνεπώς;

Όταν καταλύω το ψεύδος με την **εύρεση ΑΝΑΚΑΛΥΨΗ** και τη βεβαίωση της αλήθειας, όταν καταλύω την ασχήμια με την αποκάλυψη του ωραίου σε όλες τις μορφές του, όταν **καταλύω ΑΠΟΔΟΜΩ/ΝΙΚΩ** το κακό με την αναγνώριση και **επιβολή ΕΠΙΚΡΑΤΗΣΗ** του αγαθού, τότε, ναι, ελευθερώνω μέσα μου τον άνθρωπο από μια ταπεινωτική δουλεία, του δίνω τη δύναμη και τη χαρά να υπερνικήσει μίαν ανυπόφορη ατέλεια, προσφέρω νόημα και αξία στη ζωή, μαζί με το βάρος της ευθύνης.

Τελικά, τόσο πιο «άνθρωπος» γίνεται το θνητό ον, όσο μεγαλύτερες και βεβαιότερες νίκες σημειώνει σε αυτή τη δύσκολη άθληση.

ΠΑΡΑΤΗΡΗΣΕΙΣ

1. Α. Ο συγγραφέας βηματίζει από τον ορισμό της ελευθερίας στον ορισμό του ανθρώπου, συνδέοντας τελικά τις δύο έννοιες. Επιλέξτε από τις ακόλουθες διατυπώσεις την καταλληλότερη, κατά τη γνώμη σας, για τον τρόπο πειθούς, ο οποίος αξιοποιείται εδώ από τον συγγραφέα, εξηγώντας την επιλογή σας:

**α)** ο συγγραφέας προσδιορίζει την έννοια του ανθρώπου μέσα από τη φιλελεύθερη στάση και δράση του στη ζωή. Ο συλλογισμός του ακολουθεί μία ανοδική σειρά, είναι επαγωγικός, με τη μορφή λογικού και ορθού επιχειρήματος **ή β)** ο συγγραφέας αναλύει παραγωγικά, μέσα από παραδείγματα την ιδέα του για την αξία της ανθρώπινης οντότητας **ή γ)** ο συγγραφέας επιχειρεί να πείσει για την ουσία της ανθρώπινης φύσης, αποκλειστικά μέσα από μία συναισθηματικά και συγκινησιακά φορτισμένη προσέγγιση. (ΜΟΝΑΔΕΣ 10)

**ΕΠΙΛΕΓΩ ΤΟ α) ΕΠΑΓΩΓΗ, ΓΙΑΤΙ ΠΡΟΣΔΙΟΡΙΖΟΝΤΑΣ ΤΗ ΣΗΜΑΣΙΑ ΤΗΣ ΕΛΕΥΘΕΡΙΑΣ ΜΕΣΑ ΑΠΟ ΕΠΙΜΕΡΟΥΣ ΠΕΡΙΠΤΩΣΕΙΣ (ΝΙΚΗ ΤΗΣ ΑΛΗΘΕΙΑΣ ΕΝΑΝΤΙ ΤΟΥ ΨΕΥΔΟΥΣ, ΤΟΥ ΑΤΕΛΟΥΣ, ΤΟΥ ΑΣΧΗΜΟΥ, ΤΟΥ ΚΑΚΟΥ), ΑΝΑΓΟΜΑΙ ΚΑΙ ΚΑΤΑΛΗΓΩ ΣΤΟ ΓΕΝΙΚΟΤΕΡΟ ΣΥΜΠΕΡΑΣΜΑ ΟΤΙ ΑΠΕΛΕΥΘΕΡΩΝΟΝΤΑΣ ΤΟΝ ΑΝΘΡΩΠΟ ΑΝΑΔΕΙΚΝΥΩ ΤΗΝ ΟΥΣΙΑ ΚΑΙ ΣΗΜΑΣΙΑ ΤΗΣ ΥΠΑΡΞΗΣ ΤΟΥ.**

**ΣΧΗΜΑΤΙΚΗ ΑΠΟΔΟΣΗ: ΟΣΟ ΠΙΟ Α-ΦΟΒΟΣ ΚΑΙ Α-ΚΑΚΟΣ, ΤΟΣΟ ΠΙΟ ΕΛΕΥΘΕΡΟΣ. ΟΣΟ ΠΙΟ ΕΛΕΥΘΕΡΟΣ, ΤΟΣΟ ΠΙΟ ΑΝΘΡΩΠΟΣ.**

**Η ΕΛΕΥΘΕΡΙΑ ΑΝΑΔΕΙΚΝΥΕΤΑΙ ΣΕ ΜΕΤΡΗΣΙΜΗ ΔΙΑΣΤΑΣΗ ΤΟΥ ΑΝΘΡΩΠΟΥ.**

 Β. Η κεντρική ιδέα του κειμένου, για την ελευθερία του ανθρώπου, πώς, κατά την άποψή σας, ενισχύεται από τα στοιχεία της προφορικότητας τα οποία το χαρακτηρίζουν; (ΜΟΝΑΔΕΣ 5)

**Η ΛΕΞΗ ΕΛΕΥΘΕΡΙΑ ΠΑΡΑΠΕΜΠΕΙ ΣΕ ΣΗΜΑΣΙΕΣ ΟΠΩΣ ΖΩΗΡΟΤΗΤΑ, ΕΝΘΟΥΣΙΑΣΜΟΣ, ΑΥΘΟΡΜΗΤΙΣΜΟΣ, ΣΥΝΕΙΡΜΟΣ, ΣΕ ΛΕΞΕΙΣ ΔΗΛΑΔΗ ΟΙ ΟΠΟΙΕΣ ΧΑΡΑΚΤΗΡΙΖΟΥΝ ΚΑΙ ΤΟΝ ΠΡΟΦΟΡΙΚΟ ΛΟΓΟ. ΣΥΝΕΠΩΣ ΕΙΝΑΙ ΙΔΑΝΙΚΗ Η ΕΠΙΛΟΓΗ ΤΗΣ ΟΜΙΛΙΑΣ ΩΣ ΕΠΙΚΟΙΝΩΝΙΑΚΟΥ ΠΛΑΙΣΙΟΥ ΓΙΑ ΤΟ ΘΕΜΑ ΤΗΣ ΕΛΕΥΘΕΡΙΑΣ, ΔΕΔΟΜΕΝΟΥ ΟΤΙ ΔΙΕΠΕΤΑΙ ΑΠΟ ΤΑ ΕΞΗΣ ΧΑΡΑΚΤΗΡΙΣΤΙΚΑ: ΕΠΑΝΑΛΗΨΕΙΣ ΛΕΞΕΩΝ (ελευθερία, δουλεία, ατέλεια, όταν καταλύω), ΡΗΤΟΡΙΚΕΣ ΕΡΩΤΗΣΕΙΣ, ΚΛΙΜΑΚΩΤΕΣ/ ΣΥΝΕΙΡΜΙΚΕΣ (αλυσιδωτή προβολή ιδεών) ΚΑΙ ΕΜΦΑΤΙΚΕΣ («ναι», α΄ ενικό πρόσωπο) ΔΙΑΤΥΠΩΣΕΙΣ.**

1. Α. Για κάθε μία από τις σημειωμένες λέξεις του κειμένου να καταγράψετε μία συνώνυμη λέξη, μη μεταβάλλοντας το συνολικό νόημα. (ΜΟΝΑΔΕΣ 6)

**ΒΛ. ΚΕΙΜΕΝΟ**

Β. Να εντοπίσετε 3 ουσιαστικά που λειτουργούν ως λέξεις-κλειδιά στο κείμενο. Επιπλέον, να καταγράψετε 3 συνδετικές λέξεις του. (ΜΟΝΑΔΕΣ 6)

**ΟΥΣΙΑΣΤΙΚΑ: ΕΛΕΥΘΕΡΙΑ, ΑΝΘΡΩΠΟΣ, ΕΥΘΥΝΗ**

Γ. Να αποδώσετε στο κείμενο έναν (1) εναλλακτικό τίτλο κυριολεκτικό ή/και μεταφορικό. (ΜΟΝΑΔΕΣ 3)

**Η ΕΛΕΥΘΕΡΙΑ ΩΣ ΠΡΟΣΔΙΟΡΙΣΜΟΣ ΤΟΥ ΑΝΘΡΩΠΟΥ.**

 3. Υποθέστε ότι σε μία ομιλία προς τους συμμαθητές σας αναπτύσσετε, με αφορμή το κείμενο που σας δόθηκε, το εξής θέμα: η απελευθέρωση και εξύψωση του ανθρώπου μέσω της πνευματικής, δημιουργικής και υπεύθυνης δράσης του στη ζωή, καταργώντας δηλαδή κάθε αρνητικό στοιχείο (ψεύδος, ασχήμια, κακό) και εδραιώνοντας κάθε θετικό (αλήθεια, ωραίο, αγαθό), επιβεβαιώνεται μέσα από γενικότερα **παραδείγματα** του ανθρώπινου **πολιτισμού**. (Μέχρι 200-250 λέξεις) (ΜΟΝΑΔΕΣ 20)

**ΠΡΟΚΕΙΤΑΙ ΓΙΑ ΟΜΙΛΙΑ, ΣΥΝΕΠΩΣ Ο ΛΟΓΟΣ ΣΑΣ ΑΣ ΧΑΡΑΚΤΗΡΙΖΕΤΑΙ ΑΠΟ ΜΙΚΡΕΣ, ΖΩΗΡΕΣ ΠΡΟΤΑΣΕΙΣ, ΑΠΟ ΡΗΤΟΡΙΚΕΣ ΕΡΩΤΗΣΕΙΣ, ΜΕ ΑΠΟΣΤΡΟΦΕΣ ΣΤΟΥΣ ΑΠΟΔΕΚΤΕΣ, ΜΕ ΠΡΟΣΦΩΝΗΣΗ-ΑΠΟΦΩΝΗΣΗ. ΤΑ ΠΑΡΑΔΕΙΓΜΑΤΑ ΤΟΥ ΑΝΘΡΩΠΙΝΟΥ ΠΟΛΙΤΙΣΜΟΥ ΜΕ ΤΑ ΟΠΟΙΑ ΕΠΙΒΕΒΑΙΩΝΕΤΑΙ ΔΙΑΧΡΟΝΙΚΑ ΣΤΗ ΖΩΗ Η ΕΠΙΚΡΑΤΗΣΗ ΤΟΥ ΑΝΘΡΩΠΟΥ ΕΝΑΝΤΙ ΤΟΥ ΦΟΒΟΥ, ΤΗΣ ΑΓΝΟΙΑΣ, ΤΗΣ ΑΣΧΗΜΙΑΣ, ΤΟΥ ΨΕΥΔΟΥΣ ΚΑΙ ΤΟΥ ΚΑΚΟΥ ΓΕΝΙΚΟΤΕΡΑ ΕΙΝΑΙ Η ΕΠΙΣΤΗΜΗ, Η ΤΕΧΝΗ, Η ΠΙΣΤΗ ΣΕ ΕΝΑΡΕΤΕΣ ΙΔΕΕΣ ΚΑΙ ΑΞΙΕΣ, Η ΚΟΙΝΩΝΙΚΟΠΟΛΙΤΙΚΗ ΟΡΓΑΝΩΣΗ ΤΩΝ ΑΝΘΡΩΠΩΝ. ΜΕ ΤΗΝ ΑΝΑΠΤΥΞΗ ΑΥΤΩΝ ΤΩΝ ΤΡΟΠΩΝ ΟΙ ΑΝΘΡΩΠΟΙ ΑΠΑΝΤΗΣΑΝ ΣΕ ΚΑΘΕΤΙ ΑΡΝΗΤΙΚΟ ΚΑΙ ΕΝΑΡΜΟΝΙΣΤΗΚΑΝ ΜΕ ΤΟ ΦΥΣΙΚΟ ΤΟΥΣ ΠΛΑΙΣΙΟ. ΜΕ ΤΗΝ ΟΡΘΗ, ΛΟΓΙΚΗ, ΣΥΝΕΤΗ ΠΟΡΕΙΑ ΤΟΥΣ ΜΕΣΑ ΑΠΟ ΤΙΣ ΑΠΑΝΤΗΣΕΙΣ ΑΥΤΕΣ ΘΑ ΕΞΑΚΟΛΟΥΘΟΥΝ ΝΑ ΔΙΑΤΗΡΟΥΝ ΤΗΝ ΕΛΕΥΘΕΡΙΑ ΤΟΥΣ ΚΑΙ ΝΑ ΤΗΝ ΠΡΟΑΓΟΥΝ ΚΑΙ ΝΑ ΤΗΝ ΕΞΥΨΩΝΟΥΝ ΠΡΟΣ ΤΗΝ ΤΕΛΕΙΟΤΗΤΑ – ΤΗΝ ΕΥΤΥΧΙΑ.**

Λογοτεχνικό κείμενο:

Πάθη

Τίτος Πατρίκιος. Το ποίημα αυτό γράφτηκε το 1955 και ανήκει στη συλλογή «Αντιδικίες». Ο ποιητής θεωρείται ως ένας από τους εκπροσώπους της μεταπολεμικής γενιάς της νεότερης λογοτεχνίας μας.

Ποιο πάθος λες;

Αυτό ν’ αφήνεσαι ρευστός : **ΜΕΤΑΦΟΡΑ-> ΣΚΟΠΙΜΑ ΜΕ ΤΟ «ΡΕΥΣΤΟΣ» ΔΙΑΧΕΕΙ ΤΟ ΝΟΗΜΑ ΣΤΗΝ ΠΟΡΕΙΑ ΤΗΣ ΠΝΕΥΜΑΤΙΚΗΣ ΑΝΑΖΗΤΗΣΗΣ ΤΟΥ ΠΟΙΗΜΑΤΟΣ**

σε κάθε ερεθισμό του χώρου σου;

Το πάθος ν’ απαντάς σα στρείδι; **: ΕΡΩΤΗΣΗ-> ΕΜΦΑΣΗ, ΑΦΥΠΝΙΣΗ ΑΠΟΔΕΚΤΗ / : ΠΑΡΟΜΟΙΩΣΗ-> ΠΑΡΑΣΤΑΤΙΚΟΤΗΤΑ**

Το πάθος να παλεύεις με τα πάθη σου

δε λογαριάζεις;

Κι έπειτα, για ποια λευτεριά του αδέσμευτου μιλάς; **: ΕΡΩΤΗΣΗ**

**Μες στη σκλαβιά** τη θέλω εγώ τη λευτεριά σου. **: ΑΝΤΙΘΕΣΗ -> ΑΝΑΔΕΙΞΗ ΕΝΝΟΙΩΝ ΜΕΣΑ ΑΠΟ ΤΗ ΔΙΑΦΟΡΟΠΟΙΗΣΗ ΤΟΥΣ**

**Μες στη σκλαβιά**, που για να καταλύσεις,

**: ΕΠΑΝΑΛΗΨΗ-> ΕΔΡΑΙΩΣΗ ΠΟΙΗΤΙΚΗΣ ΕΝΤΥΠΩΣΗΣ**

αναγνωρίζεις πρώτα κι αποδέχεσαι.

ΠΑΡΑΤΗΡΗΣΕΙΣ

1. Σύμφωνα με τον Σωκράτη, η επίγνωση της άγνοιας από τον άνθρωπο αποτελεί την απαραίτητη προϋπόθεση για την κατάκτηση της γνώσης ( Ἕν οἶδα ὅτι οὐδέν οἶδα). Για τον Τίτο Πατρίκιο, τι αποτελεί απαραίτητη προϋπόθεση για την κατάκτηση της ελευθερίας; (ΜΟΝΑΔΕΣ 15)

**ΟΠΩΣ ΚΑΙ Ο ΣΩΚΡΑΤΗΣ ΘΕΩΡΕΙ ΤΗΝ ΠΑΡΑΔΟΧΗ ΤΗΣ ΑΓΝΟΙΑΣ ΩΣ ΤΟ ΠΡΩΤΟ ΒΗΜΑ ΓΙΑ ΤΗΝ ΑΝΑΖΗΤΗΣΗ ΤΗΣ ΓΝΩΣΗΣ ΚΑΙ ΤΗΣ ΑΛΗΘΕΙΑΣ, ΑΝΑΛΟΓΙΚΑ ΚΑΙ Ο ΠΟΙΗΤΗΣ ΘΕΩΡΕΙ ΩΣ ΠΡΟΫΠΟΘΕΣΗ ΤΗΣ ΕΛΕΥΘΕΡΙΑΣ ΤΗ ΣΥΝΕΙΔΗΤΟΠΟΙΗΣΗ ΤΗΣ ΣΚΛΑΒΙΑΣ**

«Μες στη σκλαβιά τη θέλω εγώ τη λευτεριά σου.

Μες στη σκλαβιά, που για να καταλύσεις,

αναγνωρίζεις πρώτα κι αποδέχεσαι.»

1. Α. Ένα νεωτερικό ποίημα χαρακτηρίζεται από ύφος αφηρημένο, δηλαδή ο λόγος διατυπώνεται με ασάφειες, υπαινιγμούς και σύμβολα. Να εντοπίσετε ένα σχετικό παράδειγμα στο ποιητικό κείμενο που σας δόθηκε. (ΜΟΝΑΔΕΣ 6)

**Π.Χ.** «Κι έπειτα, για ποια λευτεριά του αδέσμευτου μιλάς;» **ΔΙΑΧΥΤΗ ΚΑΙ ΥΠΑΙΝΙΚΤΙΚΗ ΔΙΑΤΥΠΩΣΗ ΣΤΗΝ ΠΡΟΣΠΑΘΕΙΑ ΠΡΟΣΕΓΓΙΣΗΣ ΤΩΝ ΟΡΙΩΝ ΕΛΕΥΘΕΡΙΑΣ, ΜΙΑΣ ΕΝΝΟΙΑΣ ΟΥΤΩΣ Ή ΑΛΛΩΣ ΣΥΧΝΑ ΧΙΜΑΙΡΙΚΗΣ (ΧΙΜΑΙΡΑ = ΤΟ ΟΥΤΟΠΙΚΟ, ΤΟ ΑΣΥΛΛΗΠΤΟ).**

 Β. Να αναγνωρίσετε τα ακόλουθα σχήματα λόγου μέσα στο ποίημα, αναφέροντας ένα παράδειγμα για κάθε περίπτωση. Στη συνέχεια, επιλέξτε να αναλύσετε τον λειτουργικό ρόλο ενός από αυτά μέσα στο ποίημα (ΜΟΝΑΔΕΣ 9):

 Αντίθεση, Ερώτηση, Επανάληψη, Μεταφορά, Παρομοίωση

**ΒΛ. ΠΟΙΗΜΑ**

 3. ΕΠΙΛΕΓΕΤΕ ΕΝΑ ΑΠΟ ΤΑ ΔΥΟ ΘΕΜΑΤΑ (απάντηση από 100 έως 150 λέξεις) (ΜΟΝΑΔΕΣ 20):

Α. Να μετασχηματίσετε το ποιητικό κείμενο σε διήγηση, αφενός αφαιρώντας τα ποιητικά χαρακτηριστικά (μορφολογική, ηχητική, ρυθμική οργάνωση, νοηματική ασάφεια) και αφετέρου αξιοποιώντας την προσωπική σας έκφραση σχετικά με το θέμα του ποιήματος, καθώς και αφηγηματική φωνή (αφηγητής παντογνώστης ή ήρωας).

Ή

Β. Σε ένα άρθρο για τη σχολική σας εφημερίδα, να αναδείξετε τα κοινωνικά προβλήματα τα οποία κρίνετε ότι περιστοιχίζουν ως άλλα «πάθη» τον σύγχρονο άνθρωπο και κατά συνέπεια περιστέλλουν την ελευθερία του.

**Α. ΘΑ ΗΤΑΝ ΕΦΙΚΤΟ ΝΑ ΜΕΤΑΤΡΑΠΕΙ ΤΟ ΚΕΙΜΕΝΟ ΣΕ ΗΜΕΡΟΛΟΓΙΟ ΜΕ ΕΝΔΕΙΚΤΙΚΟ ΠΕΡΙΕΧΟΜΕΝΟ:**

**Σήμερα, καλό μου ημερολόγιο,**

**θα δοκιμάσω να προσδιορίσω τα πάθη του ανθρώπου. Όχι το πάθος μιας ρευστής αντίδρασής μας απέναντι στις γύρω προκλήσεις, όχι το πάθος μιας κλειστής σα στρείδι αντίδρασης, αλλά το πάθος να αντιπαλεύουμε τα ίδια τα πάθη μας…**

**Και δεν εννοώ την ανεξέλεγκτη ελευθερία, αλλά την ελευθερία που γεννιέται όταν συλλογιζόμαστε, όταν κατανοούμε μέσα σε ποιες συμβατικότητες και στερεότυπα ζούμε. Όταν καταλαβαίνουμε ότι κρίνουμε με περιορισμένη, «σκλαβωμένη» σκέψη, τότε αρχίζει να γεννιέται η ελευθερία μέσα μας και στον κόσμο γύρω μας!**

**Σε κλείνω προς το παρόν με αυτή την αισιοδοξία!**

**Ή**

**Β. ΑΡΘΡΟ – ΤΙΤΛΟΣ: ΤΑ ΠΑΘΗ-ΜΑΤΑ ΠΟΥ ΔΕΝ ΕΓΙΝΑΝ ΜΑΘΗΜΑΤΑ…**

**Η ΑΝΘΡΩΠΙΝΗ ΙΣΤΟΡΙΑ ΕΠΙΔΕΙΚΝΥΕΙ ΜΙΑ ΑΔΙΚΑΙΟΛΟΓΗΤΗ ΣΕΙΡΑ ΑΝΑΚΥΚΛΩΣΗΣ ΑΠΟ ΠΑΘΗ, ΛΑΘΗ, ΠΡΑΞΕΙΣ ΥΠΕΡΟΨΙΑΣ ΚΑΙ ΠΛΕΟΝΕΞΙΑΣ. ΖΩΝΤΑΣ Ο ΑΝΘΡΩΠΟΣ ΔΙΑΡΚΩΣ ΩΣ ΥΠΟΤΕΛΗΣ ΤΩΝ ΑΓΡΙΩΝ ΕΝΣΤΙΚΤΩΝ ΤΟΥ, ΑΔΥΝΑΤΕΙ ΝΑ ΒΙΩΣΕΙ ΤΗΝ ΟΥΣΙΑΣΤΙΚΗ ΕΛΕΥΘΕΡΙΑ ΩΣ ΠΛΗΡΟΤΗΤΑ ΚΑΙ ΓΑΛΗΝΗ ΣΤΗ ΖΩΗ ΤΟΥ. Η ΕΠΙΔΙΩΞΗ ΤΟΥ ΥΛΙΚΟΥ ΚΕΡΔΟΥΣ, ΤΗΣ ΑΛΑΖΟΝΙΚΗΣ ΕΠΙΒΟΛΗΣ, Ο ΕΓΩΚΕΝΤΡΙΣΜΟΣ ΕΙΝΑΙ ΜΟΡΦΕΣ ΕΣΩΤΕΡΙΚΟΥ ΠΟΛΕΜΟΥ ΤΟΥ ΑΝΘΡΩΠΟΥ ΜΕ ΣΥΛΛΟΓΙΚΟ ΑΝΤΙΚΤΥΠΟ ΤΗ ΓΕΝΙΚΕΥΜΕΝΗ ΔΥΣΤΥΧΙΑ.**

**ΤΟ ΠΑΡΑΔΟΞΟ ΕΙΝΑΙ ΟΤΙ Ο ΑΝΘΡΩΠΟΣ ΔΕ ΔΙΔΑΣΚΕΤΑΙ ΑΠΟ ΤΗΝ ΙΣΤΟΡΙΚΗ ΑΥΤΗ ΝΟΜΟΤΕΛΕΙΑ. ΕΠΑΝΑΛΑΜΒΑΝΕΙ ΣΧΗΜΑΤΑ ΣΥΜΠΕΡΙΦΟΡΑΣ ΠΟΥ ΜΕ ΑΠΟΛΥΤΟ ΤΡΟΠΟ ΠΡΟΔΙΚΑΖΟΥΝ ΕΝΑΝ ΑΝΕΛΕΥΘΕΡΟ ΒΙΟ, ΔΙΧΩΣ ΟΡΑΜΑ, ΔΙΧΩΣ ΕΛΠΙΔΑ ΚΑΙ ΔΙΧΩΣ ΠΡΟΣΔΟΚΙΑ ΑΠΕΛΕΥΘΕΡΩΣΗΣ. ΜΟΝΟ Η ΓΝΩΣΗ ΚΑΙ Η ΚΑΛΛΙΕΡΓΕΙΑ, ΜΟΝΟ Η ΠΑΙΔΕΙΑ ΕΙΝΑΙ ΙΚΑΝΗ ΝΑ ΔΙΑΦΩΤΙΣΕΙ ΚΑΙ ΝΑ ΕΞΙΣΟΡΡΟΠΗΣΕΙ ΤΗΝ ΑΝΘΡΩΠΙΝΗ ΦΥΣΗ, ΝΑ ΤΗΝ ΚΑΤΑΣΤΗΣΕΙ ΑΞΙΑ ΤΗΣ ΑΤΟΜΙΚΗΣ ΚΑΙ ΚΟΙΝΩΝΙΚΗΣ ΕΝΣΥΝΕΙΔΗΤΗΣ ΕΛΕΥΘΕΡΙΑΣ.**

**ΟΙ ΜΑΘΗΤΕΣ ΔΙΑΘΕΤΟΥΜΕ ΤΗ ΜΟΝΑΔΙΚΗ ΕΥΚΑΙΡΙΑ ΜΕΣΑ ΑΠΟ ΤΟ ΣΧΟΛΕΙΟ ΝΑ ΣΥΝΕΙΔΗΤΟΠΟΙΟΥΜΕ ΚΑΘΗΜΕΡΙΝΑ ΤΑ ΔΕΔΟΜΕΝΑ ΚΑΙ ΤΙΣ ΔΥΝΑΤΟΤΗΤΕΣ ΑΛΛΑΓΗΣ ΤΟΥ ΚΟΣΜΟΥ ΜΑΣ! ΕΙΜΑΣΤΕ ΣΕ ΔΗΜΙΟΥΡΓΙΚΗ ΑΛΛΗΛΕΠΙΔΡΑΣΗ ΜΕ ΤΙΣ ΠΗΓΕΣ ΓΝΩΣΗΣ, ΑΣ ΑΞΙΟΠΟΙΗΣΟΥΜΕ ΑΥΤΗ ΤΗΝ ΕΥΧΕΡΕΙΑ ΤΩΡΑ!**